ai4bharat/Pralekha huggingface dataset:
پنچایتی راج کی وزارت
پسماندہ علاقوں کے لئے گرانٹ فنڈ 
نئی دہلی:21 دسمبر،2021۔پنچایتی راج کے مرکزی وزیر مملکت جناب کپل موریشور پاٹل نے آج لوک سبھا میں ایک سوال کے تحریری جواب میں اطلاع فراہم کی کہ پنچایتی راج کی وزارت  07-2006 سے 15-2014 کی مدت کے دوران پسماندہ علاقوں کے گرانٹ فنڈ  پروگرام  کو نافذ کر رہی تھی جس نے شناخت شدہ اضلاع میں موجودہ ترقیاتی رقوم کی تکمیل کے لیے مالی وسائل فراہم کیے تھے تاکہ مقامی بنیادی ڈھانچہ اور دیگر ترقیاتی ضروریات میں اہم خلا کو پر کیا جا سکے۔ بی آر جی ایف پروگرام کو چودھویں مالیاتی کمیشن کی سفارشات کے نفاذ کے نتیجے میں 16-2015 سے مرکزی حکومت کی بجٹ امداد سے الگ کر دیا گیا ہے جس کے تحت مرکزی ٹیکسوں کی خالص آمدنی میں ریاستوں کا حصہ نمایاں طور پر 32 فیصد سے بڑھا کر 42 فیصد کر دیا گیا ہے، جس نے ریاستوں کو خاص طور پر پسماندہ علاقوں کے لیے ترقیاتی اسکیموں کی مالی اعانت اور ڈیزائننگ کے لیے زیادہ خود مختاری کی اجازت دی۔ مزید برآں جیسا کہ نیتی آیوگ کی طرف سے مطلع کیا گیا ہے، نیتی آیوگ کے ذریعے نافذ کردہ امنگوں والے اضلاع کے پروگرام کا مقصد 112 امنگوں والے اضلاع میں تیزی سے تبدیلی لانا ہے جو کہ صحت اور غذائیت، اسکولی تعلیم اور بنیادی ڈھانچے، زراعت وغیرہ جیسے اہم سماجی اور اقتصادی اشاریوں میں نسبتاً کم پیش رفت کو ظاہر کرتا ہے۔ ان اضلاع کی کارکردگی کی نگرانی ماہانہ بنیادوں پر کی جاتی ہے جو عوامی ڈومین میں چیمپئنز آف چینج ڈیش بورڈ پر دستیاب ہے۔ امنگوں والے اضلاع کے پروگرام کی وسیع حکمت عملی 3 سی پر منحصر ہے - کلی میل ، تعاون  اور مقابلہ ۔ ہر ماہ اضلاع کی درجہ بندی مذکورہ بالا اہم کارکردگی کے اشاریوں پر ہونے والی پیشرفت کی بنیاد پر کی جاتی ہے اور اس سے ان میں مسابقت کا جذبہ پیدا ہوتا ہے جس کے نتیجے میں تیزی سے بہتری آتی ہے۔
-----------------------
ش ح۔م ع۔ ع ن
U NO: 14615
(Visitor Counter : 123
صحت اور خاندانی بہبود کی وزارت
بھارت میں فعال معاملوں کی تعداد مزید کم ہو کر کل معاملوں کا 4.35 فیصد ہوئی
یومیہ صحت یابی کی تعداد گزشتہ سات دنوں سے یومیہ نئے معاملوں سے زیادہ
کل صحت یابیوں کی تعداد 0.9 کروڑ سے زیادہ ہوئی
نئی دہلی، 04 دسمبر 2020: ہندوستان میں کل فعال معاملوں کی تعداد کل کے 4.44 فیصد سے کم ہو کر آج 4.35 فیصد ہوگئی ۔
گزشتہ سات دنوں کے رجحان کو جاری رکھتے ہوئے ہندوستان میں گزشتہ 24 گھنٹوں کے دوران یومیہ صحت یابیوں کی تعداد یومیہ نئے معاملوں سے زیادہ پر برقرار ہے۔ یومیہ نئے معاملوں کے مقابلے یومیہ صحت یابیوں کی زیادہ تعداد کی وجہ سے بھارت میں کل فعال معاملوں کی موجودہ تعداد آج 416082 ہے۔
ایک طرف جہاں پورے بھارت میں کووڈ۔19 سے 36595 لوگ متاثر ہوئے ہیں وہیں اسی مدت میں 42916 افراد صحت یاب بھی ہوئے ہیں۔ نئے صحت یاب ہونے والوں اور نئے معاملوں کی تعداد کے درمیان فرق 6321 ہے جوکہ گزشتہ 24 گھنٹوں کے دوران کل فعال معاملوں میں 6861 کی کمی ہے۔
بھارت اب بھی دنیا کے متعدد مغربی ممالک کے مقابلے فی ملین آبادی پر سب سے کم  معاملوں والا ملک بناہوا ہے۔
صحت یابی کی شرح میں بہتری ہوکر آج یہ 94.2 فیصد ہوگئی ۔ کل صحت یابیوں کی تعداد 9016289 ہے ۔ صحت یاب معاملوں اور فعال معاملوں کے درمیان کا فرق تیزی سے بڑھ رہا ہے جو آج 8600207 پر پہنچ گیا۔
نئے درج شدہ 80.19 فیصد صحت یابی کے معاملے دس ریاستوں / مرکز کے زیر انتظام علاقوں کے ہیں۔
مہاراشٹر اس معاملے میں سب سے آگے ہے جہاں کووڈ سے 8066 لوگ صحت یاب ہوئے ہیں جبکہ کیرالہ میں 5590 لوگ صحت یاب ہوئے ہیں ۔ دہلی میں یومیہ صحت یابیوں کی تعداد 4834 ہے۔
نئے معاملوں میں سے 75.76 فیصد دس ریاستوں/ مرکز کے زیر انتظام علاقوں میں درج کئے گئے ہیں۔ کیرالہ میں گزشتہ 24 گھنٹوں کے درمیان 5376 نئے معاملے درج کئے گئے ہیں۔ مہاراشٹر میں کل 5182 اور دہلی میں 3734 نئے معاملے درج کئے گئے ہیں۔
گزشتہ 24 گھنٹوں کے دوران 540 لوگوں کی موت ہوئی ہے جن میں سے 77.78 فیصد دس ریاستوں/ مرکز کے زیرانتظام علاقوں میں ہیں۔
مہاراشٹر میں 115 لوگوں کی موت ہوئی ہے جو کہ کل اموات کا 21.29 فیصد ہے۔ دہلی میں 82 اور مغربی بنگال میں 49 لوگوں کی موت ہوئی ہے۔
عالمی طور پر موازنہ کرنے سے پتہ چلتا ہے کہ بھارت میں فی ملین آبادی پر اموات کی تعداد سب سے کم  ہے۔
وزیراعظم کا دفتر
وزیراعظم نے نوسموتسر کی مبارکباددی
وزیراعظم جناب نریندرمودی نے نوسموتسر کے موقع پر سبھی کو مبارکباد پیش کی ہے ۔
وزیراعظم نے ٹوئیٹ کیا:
‘‘سبھی ہم وطنوں کو نوسموتسرکی بہت بہت مبارکباد ’’۔
وزیراعظم کا دفتر
آج یوروپی کمیشن کی صدر اُرسولا وون ڈر لیئن کے ساتھ گفت و شنید کا اہتمام کرکے خوشی ہوئی: وزیر اعظم
وزیر اعظم جناب نریندر مودی نے آج نئی دہلی میں یوروپی کمیشن کی صدر اُرسولا وون ڈر لیئن کے ساتھ گفت و شنید کا اہتمام کیا۔
وزیر اعظم نے گفت و شنید کے بارے میں ٹوئیٹ کیا؛
’’آج @ ای یو _ کمیشن کی صدر @ وون ڈر لیئن کے ساتھ بات چیت کا اہتمام کرکے خوشی ہوئی۔ ہم نے اقتصادی اور ثقافتی روابط سمیت جامع بھارت ۔ یوروپ تعلقات کا جائزہ لیا۔‘‘
خواتین اور بچوں کی ترقیات کی وزارت
کورونا کے دوران بچوں کو غذائی تعاون
نئی دہلی،8دسمبر 2021/ استفادہ کنندگان بشمول بچوں کو غذائی امداد کی مسلسل فراہمی کو یقینی بنانے کے لئے آنگن واڑی ورکرس کے مدد گاروں نے کووڈ کےدوران 15 دن میں ایک مرتبہ مستفدین کی دہلیز پر سپلیمنٹری نیوٹریشن  تقسیم کیا۔ وبائی امراض کے اثرات کو محدود کرنے کے لئے ملک بھر کے تمام آنگن واڑی مراکز کو بندکردیا گیا تھا۔ مزید برآں آنگن واڑی کارکنوں نے مقامی انتظامیہ کی معاشرتی نگرانی، بیداری پیدا کرنے کےساتھ ساتھ وقتاً فوقتاً انہیں تشویش کردہ انہیں دیگر کاموں میں بھی مدد کی۔
حکومت نے غذائیت کی کمی کےمسئلہ کو اعلی ترجیح دی ہے اور اس سے نمٹنے کے لئے براہ راست ہدفی مداخلت کے طور پر امبریلا انٹی گریٹیڈ چائلڈ ڈیولپمنٹ سروسیز  اسکیم کے تحت آنگن واڑی خدمات ، نوعمر لڑکیوں کے لئے اسکیم،اور پردھان منتری ماتر وندنا یوجناجیسی کئی اسکیموں کونافذ کیا ہے۔
مالی سال 19-2018 سے 21-2020 تک پوشن ابھیان اور آئی سی ڈی ایس اسکیم کے تحت جاری کئے گئے فنڈز کی تفصیلات
رقم لاکھ روپےمیں
|
|
مالی سال 19-2018 سے 21-2020 تک جاری کردہ کل مرکزی فنڈ
|
|
پوشن ابھیان
|
|
آئی سی ڈی ایس اسکیم
|
|
5,31,279.08
|
|
26,10,031.55
بچوں میں کورونا وائرس پھیلنے سے روکنے کے لئے بیشتر ریاستوں میں 21-2020 کے بڑے حصے کے لئے اسکول بند ہیں۔ نیشنل فوڈ سیکورٹی ایکٹ  2013 کے تحت بچوں کے قانونی حقوق کو مدنظر رکھتے ہوئے اور معزز سپریم کورٹ کی ہدایات کو مدنظر رکھتے ہوئے اسکولی تعلیم اورخواندگی کے محکمےنے ریاستوں اور مرکز کے زیر انتظام علاقوں فوڈ سیکورٹی الاؤنس فراہم کرنے کے لئے درج ذیل مشورے جاری کئےہیں۔
فوڈ سیکورٹی الارم میں کھانے کے اناج، دالوں کا خشک راشن تیل وغیرہ پر مشتمل ہے تاکہ بچوں کو ان کی غذائیت کی ضروریات کو پورا کرنے کے قابل بنایا جاسکے۔ تاکہ ان کی قوت مدافعت کو محفوظ رکھاجاسکے۔
- اسکولوں کے بند ہونے کی مدت کے دوران کھانے کے اناج اور کھانا پکانے کی لاگت پر مشتمل فوڈ سیکورٹی الاؤنس  کی فراہمی سے متعلق ایڈوائزری 20 مارچ 2021 کو جاری کی گئی تھی۔
- موسم گرما کی تعطیلات کے دوران بھی غیرمعمولی حالات کو مدنظر رکھتے ہوئے ایک بار کے خصوصی اقدام کے طور پر ایف ایس اے فراہم کرنے کے لئے رہنما خطوط کے ساتھ ایڈوائزی29 اپریل 2020 کو جاری کی گئی تھی۔
- 31 جولائی 2020 کو اسکولوں کے کھلنے تک کھانےکے اناج اور دالیں، تیل وغیرہ  پر مشتمل ایف ایس اے کی مسلسل فراہمی کے بارے میں ایڈوائزری جاری کی گئی۔
حکومت ہند نے فوڈ سیکورٹی الاؤنس فراہم کرنے میں ریاستوں اور مرکز کے زیر انتظام علاقوں کے ساتھ مکمل تعاو ن کیا ہے اورریاستوں اور مرکز کے زیر انتظام علاقوں کو 12882.11 کروڑ روپے موجودہ شیئرنگ پیٹرن کے مطابق مرکز ی امداد کے طورپر جاری کئے۔ مزید یہ کہ ریاست /مرکز کے زیر انتظام علاقوں کو 34.45 لاکھ میٹرک اناج مختص کیا گیا۔ اس کے علاوہ ریاستوں اور مرکز کے زیر انتظام علاقوں میں بھی تقریباً 5826.96 کروڑ روپے کا اپنا کم از کم لازمی حصہ فراہم کیا ہے۔ 21-2021 کے دوران11.20 لاکھ اسکولوں میں زیر تعلیم تقریباً 11.80 کروڑ بچے اس اسکیم کے تحت مستفیدہوئے ہیں۔
یہ جانکاری خواتین او ر بچوں کی ترقی کی مرکزی وزیر محترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں دی۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.11کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 48,292 ٹیکے لگائے گئے۔
ہندوستان میں سردست زیر علاج مریضوں کی تعداد 2,570 ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.8 فیصد ہے۔
گزشتہ 24 گھنٹوں کے دوران187 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,41,45,854ہوگئی ہے۔
پچھلے 24 گھنٹوں کے دوران 175نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.09یصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 91.13کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,01,690ٹیسٹ کئے گئے۔
وزارت خزانہ
وزیر خزانہ محترمہ نرملا سیتارمن نے ریاستوں کے وزرائے خزانہ کے ساتھ بجٹ سے قبل مشاورت کی سربراہی کی
مرکزی وزیر خزانہ نے آج یہاں ریاستوں اور مرکز کے زیر انتظام علاقوں کے وزرائے خزانہ  کے ساتھ بجٹ سے قبل مشاورت کی۔ اجلاس میں مرکزی وزرائے مملکت ، وزرائے اعلیٰ، نائب وزرائے اعلیٰ، جموں و کشمیر کے لیفٹیننٹ گورنر، وزرائے خزانہ، وزرا اور ریاستوں/مرکز کے زیر انتظام علاقوں اور مرکزی حکومت کے سینئر افسران نے شرکت کی۔
وزارت خزانہ کے اقتصادی امور کے محکمے کے سکریٹری نے اجلاس میں تمام شرکا کا خیرمقدم کیا اور آئندہ بجٹ کے لیے اس خصوصی مشاورت کی اہمیت سے آگاہ کیا۔
زیادہ تر شرکا نے قرض لینے کی حد میں اضافہ کرکے، دو اعلی درجے کی منتقلی کی قسطیں فراہم کرکے اور سرمائے کے اخراجات کے لیے خصوصی امداد کے ذریعہ اپنی ریاستوں / مرکز کے زیر انتظام علاقوں کی مالی مدد کرنے کے لیے مرکزی وزیر خزانہ کا شکریہ ادا کیا۔ شرکا نے بجٹ تقریر میں شامل کرنے کے لیے مرکزی وزیر خزانہ کو متعدد تجاویز بھی دیں۔ مرکزی وزیر خزانہ نے بجٹ 2023-24 کے بارے میں ان کی رائے اور تجاویز کے لیے شرکا کا شکریہ ادا کیا اور ہر تجویز کا جائزہ لینے کی یقین دہانی کرائی۔
ریلوے کی وزارت
مرکزی وزیر برائے ریلوے، مواصلات، الیکٹرانکس اورانفارمیشن ٹیکنالوجی جناب اشونی ویشنو نے آج یہاں ریل بھون، الیکٹرانکس نکیتن اور سنچار بھون میں اپنا عہدہ سنبھالا
وزیر اعظم جناب جناب نریندر مودی جی کا وژن غریبوں، پس ماندہ برادریوں، کسانوں، متوسط طبقات، نوجوانوں، خواتین اور معاشرے کے کمزور طبقوں کی زندگی میں تبدیلی لانا ہے: جناب اشونی ویشنو
ریلوے، مواصلات اور ٹیکنالوجی کا تعلق تمام ہندوستانیوں کی زندگی سے ہے۔ میں وزیر اعظم کے وژن کو پورا کرنے کے لیے کام کروں گا: جناب اشونی ویشنو
مرکزی وزیر برائے ریلوے، مواصلات، الیکٹرانکس اورانفارمیشن ٹیکنالوجی جناب اشونی ویشنو نے آج، یعنی 08 جولائی 2021 کو یہاں ریل بھون اور اس کے بعد الیکٹرانکس نکیتن اور سنچار بھون میں اپنا عہدہ سنبھالا۔
جناب اشونی ویشنو  اوڈیشہ سے راجیہ سبھا کے رکن ہیں۔ وہ سندر گڑھ، بالاسور، کٹک اور گوا کے عوام کی خدمت کر چکے ہیں۔ انہوں نے آئی آئی ٹی کانپور سے ماسٹر کی ڈگری اور وہارٹن سے ایم بی اے کی ڈگری حاصل کی۔ وہ معاشرے کے سب سے کمزور طبقوں کی بہتری کے لیے ٹیکنالوجی اور مالیات سے متعلق مہارتوں کا مشترکہ طور پر استعمال کرتے ہیں۔ ان کا ’انتیودیہ‘ کے فلسفہ میں پختہ یقین ہے، یعنی معاشرے کے پس ماندہ طبقوں کی زندگی میں تبدیلی لانا۔
ٹوئٹر: https://twitter.com/AshwiniVaishnaw?s=08
فیس بُک: https://www.facebook.com/ashwinivaishnaw
انسٹاگرام: https://www.instagram.com/ashwini.vaishnaw/
صدر جمہوریہ کا سکریٹریٹ
صدرجمہوریہ ہندجناب رام ناتھ کووند نے سال 2020 اور 2021 کے لئے ناری شکتی پرسکارسے نوازا
صدرجمہوریہ ہند جناب رام ناتھ کووند نے آج خواتین کے بین الاقوامی دن کے موقع پر راشٹرپتی بھون ، نئی دلی میں منعقدہ ایک خصوصی تقریب میں سال 2020 اور 2021 کے لئے ناری شکتی پرسکار سے نوازا ۔
Click here to see the list of Awardees
صدر جمہوریہ کا سکریٹریٹ
کرسمس کے موقع پر صدر جمہوریہ کی مبارکباد
نئی دہلی،24دسمبر؍2021:
صدر جمہوریہ جناب رام ناتھ کووند نے کرسمس کے موقع پر ملک کے شہریوں کے تئیں نیک خواہشات کا اظہار کیا۔
اپنے ایک پیغام میں صدر جمہوریہ نے کہا ’’کرسمس کے موقع مبارک موقع پر، میں تمام ملک کے شہریوں ، خاص طور سے ہمارے عیسائی بھائی اور بہنوں کو دلی مبارکباد دیتا ہوں اور نیک خواہشات کا اظہار کرتاہوں۔
کرسمس پربھو عیسیٰ مسیح کے یوم پیدائش پر منایاجاتاہے۔ یہ تہوار لوگوں کی زندگی میں امن، خیر سگالی اور درد مندی پیدا کرتاہے اور سماج کے لوگوں کے درمیان اتحاد اور بھائی چارے کو بھی بڑھاوا دیتاہے۔عیسیٰ مسیح کی محبت اور درد مندی کا پیغام آج بھی تمام انسانیت کے لئے تحریک کا سر چشمہ ہے۔
اس موقع پر آیئے ، ہم اپنی زندگی میں عیسیٰ مسیح کے اُصولوں اور تعلیمات کو اپناکر ایک ایسا معاشرہ تشکیل دینے کا عہد لیں جو انصاف اور آزادی کی قدروں پر مبنی ہو۔‘‘
Click here to see the President's Message in Hindi
نوجوانوں کے امور اور کھیل کود کی وزارت
جناب انوراگ ٹھاکر نے بینگلورو میں سائی این ایس ایس سی کے مقام پر کثیرمقصدی ہال کا افتتاح کیا
نوجوانوں کے امور اورکھیل کود کے مرکزی وزیرجناب انوراگ سنگھ ٹھاکر نے بدھ کو بینگلورو میں سائی این ایس ایس سی کے مقام پرکثیرمقصدی انڈورہال کاافتتاح کیا۔ یہ ہال 42میٹرطویل اور35میٹرچوڑاہے اوراس کا کل کورڈ علاقہ 1785مربع میٹرہے ، جبکہ اونچائی 12.5میٹرہے ۔ اس انڈور ہال کی بدولت ، والی بال ، بیڈمنٹن ، باسکٹ بال ، ٹیبل ٹینس جیسے مختلف انڈور کھیلوں میں سہولت فراہم ہوگی ۔ اس کے علاوہ ہال انڈور روشنیوں کے بندوبست سے بھی آراستہ ہے ۔
کثیر مقصدی انڈورہال کافرش  بین الاقوامی معیارات کے عین مطابق تیارکیاگیاہے ۔ کھیلوانڈیا کی مد کے تحت، کل 8.87کروڑروپے کی رقم کی منظوری دی گئی ہے ۔
سائی کے سکریٹری جناب جتن ناروال –آئی پی ایس اورسائی ، این ایس ایس سی ، بینگلورو کی ریجنل ڈائریکٹر محترمہ ریتو اے پاٹھک نے روایتی طریقے سے جناب ٹھاکر کااستقبال کیا ۔ اس کے علاوہ تقریب میں ممتاز اورسرکردہ ایتھلیٹس بھی موجود تھے ۔ بعد میں انھوں نےایک والی بال میچ کی پہلی گیندکھیل کے اس کی شروعات کی اورایتھلیٹک سے متعلق اپنی کوششوں کا مظاہرہ کیا۔
اپنی تقریر میں وزیرموصوف نے ماضی میں ایتھلیٹس کی شاندارفتوحات کاذکرکیااوراس کے ساتھ بین الاقوامی ٹورنامنٹوں کے لئے کوالیفائی کرنے والے ایتھلیٹس کو مبارکباد دی ۔
اس کے بعدانھو ں نے سائی این ایس ایس سی بینگلورو میں بنیادی ڈھانچہ کی ترقی کے بارے میں بات کی۔وزیرموصوف نے مزید کہاکہ وزیراعظم نے اس سال کے مرکزی بجٹ میں کھیل کود سے متعلق مختص کردہ بجٹ کے تعلق سے کھیل کود اور کھیل کود سے متعلق افراد کے تئیں بہت ہمدردی کا مظاہر کیاہے ، جوکہ گذشتہ سالوں کے بجٹ سے بہت زیادہ ہے۔ اس کے بعد وزیرموصوف نے ملک میں نوجوان ایتھلیٹس تیارکرنے میں ، کھیلوانڈیااسکیم کے زبردست اثرات کے بارے میں بات کی۔ اس کے بعد انھوں نے ان ایتھلیٹس کاشکریہ اداکیا۔ جنھوں نے وزیراعظم جناب نریندرمودی کی ہدایات پراپنے مقررہ پروگراموں میں سے وقت نکال کر بہت سے اسکولوں کادورہ کیا اورطلباء کو ترغیب فراہم کی کہ وہ ‘‘میٹ دی چیمپیئن ’’ اور‘‘فٹ انڈیا اسکول ویک ’’ پروگرام کے حصے کے طورپر، کھیلوں میں شرکت کریں ۔
اپنی تقریر کے بعد جناب انوراگ سنگھ ٹھاکرنے ایتھلیٹس اورکوچیز وغیرہ کے ساتھ بات چیت کی اور آنے والی کھیل کود تقریبات میں بہترین کارکردگی کامظاہرہ کرنے کے لئے حوصلہ افزائی کی ۔
ارضیاتی سائنس کی وزارت
ساحلوں کی صفائی کا بین الاقوامی دن منانے کے لیے سوچھ ساگر، سرکشت ساگر مہم
نئی دہلی۔ 02 جولائی ہندوستان کی ایک بھرپور سمندری تاریخ ہے۔ سمندری سرگرمیوں کا تذکرہ سب سے پہلے رگ وید میں کیا گیا تھا اور ہندوستانی پرانوں میں سمندر، دریاؤں اورندیوں کے باہمی تعلق کے حوالےدیکھے جا سکتے ہیں۔ ہندوستان کی سماجی و روحانی روایات، ادب، شاعری، مجسمہ سازی، مصوری اور آثار قدیمہ کے متنوع ثبوت ہندوستان کی عظیم سمندری روایات کی تصدیق کرتے ہیں۔
ہندوستان کی 7,500 کلومیٹر سے زیادہ کی ساحلی پٹی ہمارے وسیع سمندری وسائل کی عکاسی کرتی ہے۔ سب سے اہم بات یہ ہے کہ بحر ہند واحد سمندر ہے جس کا نام کسی ملک یعنی ہندوستان کے نام پر رکھا گیا ہے۔
انسانی معاشرہ سمندر اور سمندر کی قدرتی دولت سے مسلسل مستفید ہوتا رہا ہے۔ تاہم، حالیہ دنوں میں، زیادہ تر زمینی سرگرمیوں، سیاحت اور ماہی گیری سے نکلنے والا پلاسٹک کا کوڑا دریاؤں اور مختلف آبی گزرگاہوں کے ذریعہ ساحل اور سمندر تک پہنچتا ہے، جس سے سمندری ماحولیاتی نظام کو شدید خطرہ لاحق ہے۔ ساحلی پانیوں، تلچھٹ، بایوٹا اور ساحلوں جیسے مختلف میٹرکس میں سمندری فضلہ پر سائنسی ڈیٹا اور معلومات اکٹھا کرنے کے لیےآر اینڈ ڈی کی کوششیں کی جائیں گی۔
عالمی سطح پر’’ساحلوں کی صفائی کا بین الاقوامی دن ‘‘ ہر سال ستمبر کے تیسرے ہفتہ کو منایا جاتا ہے۔
حکومت ہند اس سال 17 ستمبر 2022 کو دیگر رضاکار تنظیموں اور مقامی سوسائٹی کے ساتھ مل کر ہندوستان کی پوری ساحلی پٹی پر صفائی مہم "سوچھ ساگر، سرکشت ساگر‘‘ چلائے گی۔
اس مہم میں ارضیاتی سائنس کی وزارت، ماحولیات جنگلات اور موسمیاتی تبدیلی کی وزارت ، انڈین کوسٹ گارڈ، نیشنل ڈیزاسٹر مینجمنٹ اتھارٹی  کے ساتھ دیگر سماجی تنظیمیں اور تعلیمی ادارے شامل ہوں گے۔
اس مہم میں بنیادی طور پر سمندرکی گندگی کو کم کرنے، پلاسٹک کے کم سے کم استعمال، کچرے کے منبع پر علیحدگی اور انتظام کے بارے میں آگاہی فراہم کرنے کے لیے جسمانی اور عملی طور پر بڑے پیمانے پر عوامی شرکت دیکھنے کو ملے گی۔
یہ دنیا میں اپنی نوعیت کی پہلی اور طویل ترین ساحلی صفائی کی مہم ہوگی جس میں سب سے زیادہ لوگ حصہ لیں گے۔ عام آدمی کی شرکت سے نہ صرف ساحلی علاقوں بلکہ ملک کے دیگر حصوں کی خوشحالی کے لیے ’’سوچھ ساگر، سرکشت ساگر‘‘ کا پیغام پہنچے گا۔
اس سال کا پروگرام ملک کی آزادی کے 75 ویں سال میں آزادی کا امرت مہوتسو کی تقریبات کے ساتھ بھی مطابقت رکھتا ہے۔ ساحلوں کی صفائی مہم ملک بھر کے 75 ساحلوں پر چلائی جائے گی۔ 03 جولائی 2022 سے "سوچھ ساگر، سرکشت ساگر" کے بارے میں بیداری پیدا کرنے کے لیے 75 دن کی ایک مہم کا آغاز کیا جائے گا جس کا اختتام 17 ستمبر 2022 کو ’’ساحلوں کی صفائی کے بین الاقوامی دن‘‘ پر ہوگا۔
مہم کے تئیں بیداری عام کرنے اور عام لوگوں کے لیے 17 ستمبر 2022 کو ساحل سمندر کی صفائی کی سرگرمیوں کے لیے رضاکارانہ رجسٹریشن کے لیے ایک موبائل ایپ "ایکو مترم" شروع کی گئی ہے۔
اس مہم کے ذریعہ عوام میں بڑے پیمانے پر رویے کی تبدیلی کا مقصد اس کے تئیں بیداری پیدا کرنا ہے کہ پلاسٹک کا استعمال ہماری سمندری زندگی کو کس طرح تباہ کر رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7157
(Visitor Counter : 118
وزارت خزانہ
پی ایس بی کے تقریباً 72 فیصد مالی لین دین ڈیجیٹل چینلز کے ذریعے کیے گئے
مالی سال2018-19 میں گھر اور موبائل چینلز کے ذریعے انجام پائے جانے والے مالی لین دین کا حصہ 29 فیصد سے بڑھ کر مالی سال 2020-21 میں 76 فیصد ہوگیا
19 جولائی 2021، نئی دہلی: ڈیجیٹل بینکاری، گھر پر دستیاب بینکاری خدمات اور ڈیجیٹل قرضے دینے والے پلیٹ فارمس کی سہولت کے لیے حکومت نے متعدد اقدامات اٹھائے ہیں۔ یہ بات وزیر مملکت برائے خزانہ ڈاکٹر بھگوت کسان راؤ کراڈ نے آج لوک سبھا میں ایک سوال کے تحریری جواب میں بتائی۔
مزید تفصیلات دیتے ہوئے وزیر موصوف نے بتایا کہ ان خدمات میں دیگر امور کے علاوہ درج ذیل باتیں شامل ہیں:
- آن لائن فراہمی کے لیے ایم ایس ایم ای قرضوں کی اصولی منظوری کے لیے، کریڈٹ بیورو، انکم ٹیکس اور اشیا و خدمات ٹیکس  کے اعداد و شمار کی مثلث استعمال کرتے ہوئے، PSBloansin59minutes.com کے توسط سے ڈیجیٹل قرضے کی فراہمی کو بے رابطہ  بنایا ہے۔
- ٹریڈ ریسیویبلز ڈسکاؤنٹنگ سسٹم  پلیٹ فارم پر شامل ہونے والے سرکاری شعبے کے بینکوں  کے توسط سے ایم ایس ایم ای کے لیے آن لائن بلوں پر چھوٹ کو مسابقتی بنیاد پر شروع کیا گیا ہے اور آن لائن رعایتی بلوں کے تناسب میں تیزی سے اضافہ ہوا ہے۔
- حکومت کی 'جیون پرمان' پہل نے سینئر شہری پنشنرز کو ان کی سالانہ لائف سرٹیفکیٹ آن لائن اپ ڈیٹ کرنے کی سہولت فراہم کی ہے۔
- حکومت کے ذریعے لائی گئیں پی ایس بی اصلاحات کے ایجنڈا کے تحت:
- موبائل اور انٹرنیٹ بینکنگ کی رسائی خدمات کی اوسط تعداد ، صارف دوست خصوصیات  اور علاقائی زبان کے صارفین کے انٹرفیس  میں اضافے کے ذریعے بہتر بنائی گئی ہے۔
- بڑی پی ایس بیز میں غیر محفوظ شدہ ذاتی قرضوں ، بہت چھوٹی صںعتوں کو ورضے  اور بہت چھوٹے، چھوٹے اور درمیانے درجے کے کاروباری اداروں کو قرضوں کی تجدید کے لیے بڑے پی ایس بیز میں اینڈ ٹو اینڈ خودکار ڈیجیٹل قرضے متعارف کروائے گئے ہیں۔ ؛
- ڈیجیٹل چینلز کے ذریعے ڈیجیٹل خوردہ قرض کی درخواست کو ساتوں بڑے پی ایس بیز میں فعال کردیا گیا ہے، قرض کی درخواستوں سے خوردہ تقسیم کے ساتھ مالی سال 2020-21 میں شروع کی گئی جس کی مالیت 40،819 کروڑ ہے؛
- گاہک کی ضرورت پر مبنی، انالٹکس پر مبنی کریڈٹ آفرز کو مہمیز کیا گیا ہے، جس کے نتیجے میں مالی سال 2020-21 میں سات بڑے پی ایس بیز کے ذریعے 49،777 کروڑ تازہ خوردہ قرض کی فراہمی کی گئی ہے۔
نتیجے کے طور پر، پی ایس بی کے تقریباً 72 فیصد مالی لین دین ڈیجیٹل چینلز کے توسط سے انجام پائے ہیں، ڈیجیٹل چینلز پر سرگرم صارفین کی تعداد مالی سال2019-22 میں 3.4 کروڑ سے بڑھ کر مالی سال 2020-21 میں 7.6 کروڑ ہوچکی ہے اور مالی لین دین میں حصہ 2018-19 میں 29 فیصد سے بڑھ کر مالی سال 2020-21 میں 76 فیصد ہوگیا ہے۔
- پی ایس بی الائنس، جو تمام پی ایس بی اور بھارتی بینکوں کی ایسوسی ایشن کی ایک پہل ہے، نے سینئر شہریوں سمیت تمام صارفین کے لیے کال سینٹر ، ویب پورٹل  موبائل ایپ  شروع کی ہے۔ اس وقت ملک بھر کے 100 شہروں میں 13 خدمات پیش کی جارہی ہیں، جن میں نقد رقم نکالنے یا جمع کروانے، چیک اٹھانے کی درخواست، یا ڈیمانڈ ڈرافٹ یا پے آرڈر، چیک بُک کی درخواست، پے سلپ کا انتخاب، انکم ٹیکس فارم، فارم نمبر 15 جی / 15 ایچ، انکم ٹیکس / جی ایس ٹی چالان، ٹی ڈی ایس اور اور فارم 16 سرٹیفکیٹ کی درخواست شامل ہیں۔
وزیر موصوف نے مزید بتایا کہ ڈیجیٹل بینکنگ انفراسٹرکچر کارپوریشن  کے قیام کے لیے حکومت کے زیر غور کوئی تجویز نہیں ہے۔ بینکوں سے حاصل کردہ معلومات کے مطابق، کچھ پی ایس بیز نے بینکوں کے مشترکہ اقدام کے طور پر مشترکہ ڈیجیٹل انفراسٹرکچر پلیٹ فارم بنانے کے لیے کارپوریشن قائم کرنے کے لیے تبادلہ خیال کیا ہے تاکہ صارفین اور کاروباری اداروں کو کریڈٹ کی پیشکشوں کی رسائی کو بڑھایا جاسکے۔
وزارت آیوش
آیوروید اور یوگا کی طاقت
آیوش کے وزیر شری سربانند سونووال نے آج لوک سبھا میں ایک تحریری جواب میں بتایا کہ
آیوش سنجیونی موبائل ایپ کو آیوش کی وزارت نے تیار کیا ہے اور اس نے تقریباً 1.35 کروڑ جواب دہندگان میں موبائل ایپ کی بنیاد پر آبادی کے مطالعہ کے ذریعے آیوش کے مشورے اور اقدامات کی تاثیر، قبولیت اور استعمال کے اثرات کے جائزے کو دستاویزی شکل دی ہےاور 7.24 کاتجزیہ کیا ہے۔ اس عوامی اعداد و شمار سے پتہ چلتا ہے کہ 85.1 فیصد جواب دہندگان نے کووڈ-19 کی روک تھام کے لیے آیوش اقدامات کے استعمال کے بارے میں بتایا، جن میں سے 89.8 فیصدجواب دہندگان نے آیوش ایڈوائزری کے عمل سے استفادہ پر رضامندی کا اظہار کیا۔
آیوروید اور دیگر آیوش نظاموں کی طاقت کے بارے میں لوگوں میں بیداری پیدا کرنے کے لیے، آیوش کی وزارت نے درج ذیل اقدامات کیے ہیں:
- ویبینار کے ذریعے "قوت مدافعت کے لئےآیوش " کے موضوع پر تین ماہ کی مہم شروع کی اور مدافعت کے لیے آیوش پر مہم کا بلیٹن بھی شائع کیا۔ ویبنار میں 50 ہزار سے زائد افراد نے شرکت کی۔
- کووڈ-19 کے دوران خود نگہداری کے لئے آیوروید، یونانی اور سدھا کے احتیاطی اقدامات اور کووڈ-19 کے خانگی قرنطینہ میں رہ رہے مریضوں کی دیکھ بھال کرنے والے آیوش پریکٹیشنرز کے لیے گائیڈ لائنز جاری کی گئی ہیں۔
- بچوں کے لیے ہوم کیئر کے رہنما خطوط اور آیوش پریکٹیشنرز کے لیے کووڈ-19 وبا کے دوران بچوں میں حفاظتی نگہداشت کے بارے میں ایڈوائزری جاری کی گئی۔
آیوش کی وزارت کووڈ-19 وبائی مرض پر قابو پانے کے لیے مختلف اقدامات اٹھانے کے لیے مسلسل کوششیں کر رہی ہے۔ "آزادیکا امرت مہوتسوا-انڈیا@75" تقریبات کے ایک حصے کے طور پر، آیوش کی وزارت نے عام آبادی میں قوت مدافعت کو بڑھانے کے لیے آیوش کی حفاظتی دواؤں ، یعنی سمشمانی وتی اور اشوگندھا وتی کی تقسیم کی خاطر ملک گیر سرگرمیاں شروع کی ہیں۔جو 30 اگست 2021 سے 15 اگست 2022 تک جاری رہیں گی۔
آیوش کی وزارت نے کووڈ-19 کے انتظام کے لیے آیوروید اور یوگا پر مبنی قومی معالجاتی بندوبست قومی پروٹوکول جاری کیا ہے۔ اس پروٹوکول میں، آیورویدک فارمولیشنز جیسے۔ کووڈ-19 کے غیر علامتی معاملات کے بندوبست کے لیے گڈوچی گھانوتی، گڈوچی-پپلی اور آیوش-64 تجویز کیے گئے ہیں جبکہ کووڈ-19 کے کم علامتوں والے معاملات کے بندوبست کے لیے گڈوچی-پپلی اور آیوش-64 تجویز کیے گئے ہیں۔
ش ح۔ ش ر ۔ ف ا
U.NO.14162
(Visitor Counter : 70
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال 572واں دن
بھارت میں ٹیکہ کاری کی مجموعی تعداد207.26 کروڑ سے تجاوز کرگئی
آج شام 7 بجے تک21لاکھ سے زیادہ ٹیکے لگائے گئے
بھارت میں کووڈ-19 سے بچاؤ کے لئے ٹیکہ کاری کی مجموعی تعداد آج207.26 کروڑ  سے تجاوز کرگئی۔ آج شام 7 بجے تک 21 لاکھ سے زیادہ ٹیکے لگائے گئےہیں۔ آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10412831
|
|
دوسری خوراک
|
|
10097112
|
|
احتیاطی خوراک
|
|
6503222
|
|
صف اوّل کےکارکنان
|
|
پہلی خوراک
|
|
18432418
|
|
دوسری خوراک
|
|
17682233
|
|
احتیاطی خوراک
|
|
12640867
|
|
12 -14 سال کی عمر گروپ
|
|
پہلی خوراک
|
|
39639139
|
||
|
دوسری خوراک
|
|
28915332
|
|
15 تا 18 سال کی عمرکےافراد
|
|
پہلی خوراک
|
|
61409203
|
||
|
دوسری خوراک
|
|
51622930
|
|
18سے 44 سال کی عمر کے افراد
|
|
پہلی خوراک
|
|
559935541
|
|
دوسری خوراک
|
|
510523418
|
|
احتیاطی خوراک
|
|
36906266
|
|
45 تا59 سال کی عمرکےافراد
|
|
پہلی خوراک
|
|
203774839
|
|
دوسری خوراک
|
|
195702048
|
|
احتیاطی خوراک
|
|
22996676
|
|
60 سال سے زیادہ عمرکےافراد
|
|
پہلی خوراک
|
|
127499919
|
|
دوسری خوراک
|
|
122312269
|
|
احتیاطی خوراک
|
|
35611378
|
|
مجموعی طورپردی گئی پہلی خوراک
|
|
1021103890
|
|
مجموعی طورپردی گئی دوسری خوراک
|
|
936855342
|
|
احتیاطی خوراک
|
|
114658409
|
|
میزان
|
|
2072617641
ٹیکہ کاری مہم کی ا ٓج کی حصولیابیاں آبادی کےترجیحی گروپوں کی بنیادپرتقسیم کی گئی ہیں،جودرج ذیل ہیں:
|
|
مورخہ:10 اگست 2022 
|
|
طبی کارکنان
|
|
پہلی خوراک
|
|
56
|
|
دوسری خوراک
|
|
571
|
|
احتیاطی خوراک
|
|
12517
|
|
صف اوّل کےکارکنان
|
|
پہلی خوراک
|
|
109
|
|
دوسری خوراک
|
|
771
|
|
احتیاطی خوراک
|
|
26500
|
|
12 -14 سال کی عمر گروپ
|
|
پہلی خوراک
|
|
33458
|
||
|
دوسری خوراک
|
|
58957
|
|
15 تا 18 سال کی عمرکےافراد
|
|
پہلی خوراک
|
|
13700
|
||
|
دوسری خوراک
|
|
31666
|
|
18سے 44 سال کی عمر کے افراد
|
|
پہلی خوراک
|
|
25424
|
|
دوسری خوراک
|
|
114675
|
|
احتیاطی خوراک
|
|
1049596
|
|
45 تا59سال کی عمرکےافراد
|
|
پہلی خوراک
|
|
4887
|
|
دوسری خوراک
|
|
26461
|
|
احتیاطی خوراک
|
|
544486
|
|
60 سال سے زیادہ عمرکےافراد
|
|
پہلی خوراک
|
|
3054
|
|
دوسری خوراک
|
|
18222
|
|
احتیاطی خوراک
|
|
215532
|
|
مجموعی طورپردی گئی پہلی خوراک
|
|
80688
|
|
مجموعی طورپردی گئی دوسری خوراک
|
|
251323
|
|
احتیاطی خوراک
|
|
1848631
|
|
میزان
|
|
2180642
ٹیکہ کاری کاعمل ملک بھر میں کمزورترین افراد کو کووڈ19 وباءکےاثرات سےمحفوظ رکھنے کےلئےایک وسیلہ ہےاورجس کا اعلی ترین سطح پرمسلسل جائزہ لیاجاتاہےاورنگرانی کی جاتی ہے۔